له‌ی باوه‌تيشه‌و، خه‌ليل مه‌حمود قايمقام زاخۆ له‌ لێدوانيگ ك(شه‌فه‌ق نيوز)ئاگاداری بوی، وت: نزيكه‌ی ١٠ هه‌زار سه‌ياره‌و شماره‌ی فريه‌يگ له‌ گه‌شتياره‌يل له‌ ديم هه‌رێم و توركيايش تويش سه‌ختيه‌يل فريه‌يگ هاتن وه‌ بوونه‌ی به‌سانن ده‌روازه‌ی ئبراهيم خه‌ليل، وه‌لی دويا وازكردن ده‌روازه‌گه‌ ئه‌تويه‌نن هامشوو بكه‌ن وه‌بی هويچ گرفت وكيشه‌يگ.
مه‌حمود ئاماژه‌ وه‌يه‌يش كرد و وت: له‌وه‌ختيگه‌و ك ده‌روازه‌ی ئبراهيم خه‌ليل به‌سياس ك فيشتر له‌ ٢٢ رووژ بويه‌، زه‌ره‌د گه‌ورايگ ره‌سيه‌سه‌ هه‌ردوگلا، وه‌تايبه‌ت هه‌رێم كوردستان له‌ی بار سه‌خت ئابووريه‌ ك هاته‌سه‌ تويشی.
